Πρωτάθλημα καλαθοσφαίρισης Α2 εθνικής κατηγορίας ανδρών 2014-2015

Το Πρωτάθλημα Α2 Εθνικής Κατηγορίας Ανδρών της περιόδου 2014-15 αποτελεί την 29η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή επαγγελματικών σωματείων.

Συμμετέχοντες 
Βάσει της προκήρυξης της διοργάνωσης, στη διεκδίκηση του Πρωταθλήματος της Α2 Εθνικής Κατηγορίας μπήκαν 14 σύλλογοι καλαθοσφαίρισης.

Την προηγούμενη άνοιξη είχαν υποβιβαστεί από την Α1 Εθνική Κατηγορία οι σύλλογοι Ηλυσιακός και Ίκαρος Καλλιθέας (ως Ίκαρος Χαλκίδας). Παράλληλα εξασφάλισαν την άνοδό τους οι Πρωταθλητές των δύο Ομίλων της Β' Εθνικής, Αετός και Δόξα Λευκάδας. Ακολούθως, διεκδίκησε επιτυχώς την άνοδο στην Α2 Εθνική και ο Εθνικός Πειραιώς σε αγώνα μπαράζ στη Χαλκίδα ανάμεσα στους δεύτερους των δύο Ομίλων, στον οποίο και επικράτησε με σκορ 59-63 της Α.Ε. Λιβαδειάς. Τέλος, εισιτήριο ανόδου έλαβε αρχές Σεπτεμβρίου και η ίδια η Λιβαδειά, όταν ο Ίκαρος ανακοίνωσε την πρόθεσή του να αποχωρήσει από τις επαγγελματικές κατηγορίες.

Βάσει των κανονισμών της Ελληνικής Ομοσπονδίας Καλαθοσφαίρισης οι σύλλογοι που συνέθεσαν το δυναμικό της Α2 Εθνικής συμμετείχαν και στο θεσμό του Κυπέλλου Ελλάδος, ενώ δεν είχαν δικαίωμα συμμετοχής σε ευρωπαϊκές διοργανώσεις.

Σημειώσεις

α.  Το Νοέμβριο του 2014 ο Βαγγέλης Ζιάγκος ανέλαβε την τεχνική ηγεσία της Δόξας Λευκάδας, λαμβάνοντας τη σκυτάλη από το Γιώργο Ζαφειρούδη. 
β.  Το Νοέμβριο του 2014 ο Μάρκος Γούναρης αντικατέστησε το Τζίμη Κουστένη στην προπονητική ηγεσία του Εθνικού. Στα τέλη Ιανουαρίου έλαβε χώρα νέα αλλαγή προπονητή με το Βαγγέλη Βλάχο να παίρνει τη σκυτάλη.
γ.   Το Νοέμβριο του 2014 ο Δημήτρης Μύθου προσελήφθη ως προπονητής του Ερμή Λαγκαδά, αντικαθιστώντας το Δημήτρη Γεροφώτη. 
δ.  Το Νοέμβριο του 2014 ο Σπύρος Σταθούλης ανέλαβε καθήκοντα πρώτου προπονητή στον Ηλυσιακό μετά από την αποχώρηση του Κώστα Σορώτου. 
ε.  Το Νοέμβριο του 2014 ο Γιάννης Δαμαλής, προπονητής των τμημάτων υποδομής του Ηρακλή, αντικατέστησε το Γιώργο Κυρούδη στον πάγκο της ανδρικής ομάδας. Το Μάρτιο καθήκοντα πρώτου προπονητή ανέλαβε ο Στέφανος Πέρκος, ενώ ο Δαμαλής παρέμεινε ως βοηθός του.

Κανονική Περίοδος 
Η Κανονική Περίοδος του Πρωταθλήματος, η οποία αποτελεί και τη μοναδική φάση εφόσον δεν διεξήχθησαν Play-offs ή Play-out, έλαβε χώρα από τις 11 Οκτωβρίου 2014 μέχρι τις 9 Μαΐου 2015. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος διεξήχθη στις 25 Αυγούστου 2014 στην Αθήνα. Το πρόγραμμα και τα αποτελέσματα των αναμετρήσεων είναι τα ακόλουθα:

Πρόγραμμα

Βαθμολογία 
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα βρέθηκε η Ε.Κ. Καβάλας. Η ομάδα της Μακεδονίας, που στη διάρκεια της περιόδου υπέστη πέντες ήττες σε εικοσιέξι αγώνες, κέρδισε ως Πρωταθλήτρια το εισιτήριο επιστροφής στην Α1 Εθνική Κατηγορία, όπου αγωνίστηκε για τελευταία φορά την άνοιξη του 2013. Μια αγωνιστική πριν το τέλος κρίθηκε και το δεύτερο - βάσει προκήρυξης - εισιτήριο ανόδου, το οποίο απέσπασε ο Αρκαδικός για πρώτη φορά στην ιστορία του, 39 χρόνια μετά το πρώτο του επίσημο παιχνίδι και μετά από 7 συνεχόμενες παρουσίες στην Α2 Εθνική.

Βάσει της προκήρυξης της κατηγορίας οι τρεις τελευταίοι του τελικού βαθμολογικού πίνακα θα υποβιβάζονταν στη Β' Εθνική Κατηγορία. Τις τρεις θέσεις αυτές κατέλαβαν: ο Ηλυσιακός (ο οποίος αποσύρθηκε από το Πρωτάθλημα το Φεβρουάριο με αποτέλεσμα να μηδενιστεί), ο Ερμής Λαγκαδά και ο Φίλιππος Βέροιας (ο οποίος ισοβάθμισε με τον Ηρακλή που απέφυγε τον κίνδυνο).

Ατομικές Διακρίσεις 
Οι κορυφαίοι αθλητές σε μερικές βασικές στατιστικές κατηγορίες κατά τη λήξη της αγωνιστικής περιόδου ήταν οι ακόλουθοι:

Τελική Κατάταξη 
Στη διάρκεια του καλοκαιριού και μετά από ανακατατάξεις (βλ. ενότητα «Σημείωσεις») η τελική εικόνα διαμορφώθηκε ως εξής:

Το ρόστερ της Ε.Κ. Καβάλας που κατέκτησε το Πρωτάθλημα της Α2 Εθνικής για την αγωνιστική περίοδο 2014-15 συνέθεσαν οι αθλητές: Μπόγιαν Κρστέβσκι, Κώστας Τότσιος, Δημήτρης Καλαμπάκας, Νίκος Κατσαρές, Σωτήρης Καραποστόλου, Βασίλης Αγγελακόπουλος, Νίκος Παπαρέγκας, Σωκράτης Γκέλιος, Τάσος Χαρισμίδης, Πέτρος Βελισσαρίου, Δημήτρης Καλαϊτζίδης, Βαγγέλης Καράμπουλας και Γιώργος Πρασίνης. Προπονητής της ομάδας ήταν ο Γιάννης Τζήμας, με την άνοδο αυτή να αποτελεί την πέμπτη προσωπική του από την Α2 στην Α1 Εθνική.

Σημειώσεις

Ανακατατάξεις στις κατηγορίες 
 Ο Ηλυσιακός αποσύρθηκε το Φεβρουάριο από το πρωτάθλημα της Α2 Εθνικής για οφειλές ύψους 150.000 ευρώ στο Ι.Κ.Α. που επιβλήθηκαν ως πρόστιμο μετά τη διαπίστωση πως οι παίκτες αγωνίζονταν ανασφάλιστοι. Το σωματείο μηδενίστηκε στο Πρωτάθλημα, με όλους τους αγώνες να κατακυρώνονται με 20-0 υπέρ των εκάστοτε αντιπάλων του. Οι δε καλαθοσφαιριστές έμειναν ουσιαστικά χωρίς ομάδα για το υπόλοιπο της περιόδου καθώς οι μεταγραφικές περίοδοι για επαγγελματικά και ερασιτεχνικά σωματεία είχαν λήξει.
 Ως άτυχος της ισοβαθμίας του με τον Ηρακλή στο Πρωτάθλημα, ο Φίλιππος Βέροιας επρόκειτο βάσει των αρχικών σχεδίων της Ομοσπονδίας να υποβιβαστεί, έχοντας μάλιστα χάσει στο τελευταίο και καθοριστικό παιχνίδι του με το Παγκράτι για ένα πόντο. Παρ' όλα αυτά ο Φίλιππος προσέφυγε στο Α.Σ.Ε.Α.Δ. σχετικά με την εγκυρότητα του αγώνα του με τον Ηρακλή στο Ιβανώφειο (που διεξήχθη κεκλεισμένων των θυρών), με το όργανο να κάνει δεκτή την ένσταση και να διατάζει επανάληψη του αγώνα. Δεδομένου, όμως, ότι η απόφαση ελήφθη τον Ιούλιο κι ενώ οι ομάδες βρίσκονταν σε διαδικασία αναδόμησης του ρόστερ τους η επανάληψη του αγώνα ήταν πρακτικά αδύνατη. Τελικά η Ομοσπονδία αποφάσισε την παραμονή στην Κατηγορία αμφότερων των ομάδων, ανεβάζοντας τον αριθμό των συμμετεχόντων στην κατηγορία στους 16 για την επόμενη χρονιά.
 Το καλοκαίρι του 2015 ο Κ.Α.Ο.Δ. αποχώρησε οικειοθελώς από όλες τις εθνικές κατηγορίες με αποτέλεσμα να γίνει διαθέσιμη μία θέση στην κορυφαία κατηγορία της ελληνικής ανδρικής καλαθοσφαίρισης, την οποία κάλυψε το Λαύριο ως πρώτη επιλαχούσα ομάδα.
 Τον Ιούλιο του 2015 η ομάδα ανδρικής καλαθοσφαίρισης των Εκπαιδευτηρίων Δούκα απορρόφησε τον Αετό. Με τον τρόπο αυτό η ομάδα του Αμαρουσίου πήρε τη θέση εκείνης του Αγίου Παντελεήμονα στη δεύτερη τη τάξει κατηγορία για την επόμενη περίοδο 2015-16.
 Η ομάδα του Ο.Φ.Η. σε πρώτη φάση δήλωσε συμμετοχή στο Πρωτάθλημα της Α2 Εθνικής για την επόμενη χρονιά στο οποίο δικαιούταν θέση βάσει της τελικής του βαθμολογικής θέσης. Ωστόσο μετά την πρεμιέρα αποχώρησε εθελοντικά λόγω ανυπέρβλητων οικονομικών προβλημάτων.

Επιδόσεις 
 Σύμφωνα με ψηφοφορία που διεξήχθη μεταξύ των προπονητών της κατηγορίας στο τέλος της χρονιάς από τον ιστότοπο InfoBasket.gr, πολυτιμότερος καλαθοσφαιριστής της περιόδου αναδείχθηκε ο Γιάννης Γκαγκαλούδης που αγωνίστηκε με τα χρώματα της Λιβαδειάς. Καλύτερος προπονητης ψηφίστηκε ο Γιάννης Τζήμας, ο οποίος και οδήγησε την ομάδα της Καβάλας στην άνοδο. 
 Πρώτος σκόρερ της περιόδου αναδείχθηκε ο Γιάννης Δημάκος, παίκτης της Α.Ε. Ψυχικού, που σημείωσε 467 πόντους σε 24 αγώνες, 19,46 κατά μέσο όρο ανά αγώνα.  
 Στη διάρκεια της περιόδου αυτής ο Σάββας Μανούσος, σέντερ στην ομάδα του Ερμή Λαγκαδά, πέτυχε 15 νταμπλ-νταμπλ (διψήφιο νούμερο σε δύο στατιστικές κατηγορίες) σε 26 αγωνιστικές. Η επίδοση αυτή των 0,57 ανά αγώνα, ξεπερνά κάθε προηγούμενο ρεκόρ στην κατηγορία. Επιπλέον αναδείχθηκε καλύτερος ριμπάουντερ της κατηγορίας, συλλέγοντας 249 σε 23 αγώνες, 10,83 κατά μέσο όρο ανά αγώνα.

Παραπομπές

Εξωτερικοί σύνδεσμοι 

 «Βαθμολογίες & Προγράμματα Πρωταθλημάτων 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
 «Ειδική Προκήρυξη Πρωταθλήματος Α2 Εθνικής Κατηγορίας Ανδρών 2014-2015», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 

Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρών 2014 2015
Πρωταθλημα Ελλαδος Α2 Ανδρών 2014 2015